Άννα Ζιβογίνοβιτς

Η Άννα Ζιβογίνοβιτς (Σέρβικα: Ана Живојиновић, 4 Ιουλίου 1991, Βάλιεβο) είναι Σέρβα διεθνής αθλήτρια πετοσφαίρισης, η οποία αγωνίζεται με τη φανέλα του Ολυμπιακού Πειραιώς στο Πρωτάθλημα Βόλεϊ Λιγκ της Ελλάδας ως ακραία. Μέχρι το 2019 ήταν γνωστή ως Άννα Λαζάρεβιτς (Σέρβικα: Ана Лазаревић), οπότε παντρεύτηκε τον διεθνή σέρβο πολίστα Στέφαν Ζιβογίνοβιτς.

 Η Άννα Ζιβογίνοβιτς έκανε τα πρώτα της βήματα στο χώρο της πετοσφαίρισης ως Άννα Λαζάρεβιτς το 2005 στις ακαδημίες της Σερβγιάνκα Βάλιεβου, ομάδα της γενέτειράς της, στις οποίες παρέμεινε για μόλις ένα χρόνο καθώς το 2006 μεταπήδησε στην Βιζούρα του Βελιγραδίου. Στην ομάδα της πρωτεύουσας της Σερβίας παρέμεινε για έξι χρόνια. Με τη Βιζούρα κατέκτησε τη δεύτερη θέση του Πρωταθλήματος 2010-11, και επίσης έφτασε στον τελικό του Κυπέλλου Σερβίας την ίδια χρονιά. Το 2012 αποφάσισε να αφήσει την πατρίδα της και να ταξιδέψει στην Τουρκία για λογαριασμό της Μπεσίκτας Κωνσταντινούπολης. Στην τουρκική ομάδα παρέμεινε για μόλις μία σεζόν κατά την οποία κατέκτησε το Βαλκανικό Κύπελλο. Το 2013, η Ζιβογίνοβιτς μετεγγράφη στην ΑΣΠΤΤ Μυλούζ, ομάδα της ομώνυμης πόλης της Γαλλίας, στην οποία παρέμεινε για δύο χρόνια. Με τη γαλλική ομάδα κατέκτησε την 3η θέση στο Ευρωπαϊκό Κύπελλο Θριάμβου (Τσάλεντζ Καπ) το 2014, στο οποίο αναδείχθηκε καλύτερη υποδοχέας με 93 υποδοχές (45,16% άριστες).Το Καλοκαίρι του 2015, η Άννα Ζιβογίνοβιτς ταξίδεψε στην Ελλάδα για λογαριασμό του Ολυμπιακού Πειραιώς, στον οποίο παρέμεινε μέχρι το 2017. Με τις ερυθρόλευκες κατέκτησε το Πρωτάθλημα και το Κύπελλο Ελλάδας τις περιόδους 2015-16 και 2016-17, καθώς και το Ασημένιο Μετάλλιο στο Ευρωπαϊκό Κύπελλο Θριάμβου (Τσάλεντζ Καπ) το 2017, όπου υπήρξε από τις βασικές πρωταγωνίστριες στην κορυφαία μέχρι τότε πορεία της ομάδας του Πειραιά στις ευρωπαϊκές διοργανώσεις. Σε ατομικό επίπεδο στην καριέρα της στην Ελλάδα, η Ζιβογίνοβιτς αναδείχθηκε πολυτιμότερη παίκτρια (M.V.P.) του Κυπέλλου Ελλάδας 2017.Το Καλοκαίρι του 2017 άφησε τον Πειραιά και μετακόμισε για προσωπικούς λόγους στην Κωνσταντινούπολη, όπου εντάχθηκε στην νεοφώτιστη στο τούρκικο πρωτάθλημα Μπεϊλίκντουζου, η οποία όμως υποβιβάστηκε κατά την περίοδο 2017-18. Έτσι η Ζιβογίνοβιτς αναχώρησε για τη Ρουμανία και υπέγραψε συμβόλαιο με την Άλμπα της πόλης Μπλαζ, φιναλίστ του Τσάμπιονς Λίγκ της περιόδου 2017-18. Με τη ρουμάνικη ομάδα η Ζιβογίνοβιτς κατέκτησε το Πρωτάθλημα και το Κύπελλο Ρουμανίας καθώς επίσης και το Ασημένιο Μετάλλιο στο Κύπελλο CEV εκείνης της περιόδου. Τον Ιούνιο του 2019 η Άννα Ζιβογίνοβιτς επέστρεψε στον Ολυμπιακό, τον οποίο αγάπησε αλλά και αγαπήθηκε από τους φιλάθλους του όσο λίγες ξένες παίκτριες. Η Άννα Ζιβογίνοβιτς είναι διεθνής από το 2011 με την εθνική ομάδα πετοσφαίρισης γυναικών της Σερβίας με την οποία έχει 30 συμμετοχές (Ιούλιος 2015) και με την οποία έχει κερδίσει δύο χρυσά μετάλλια σε ευρωπαϊκές διοργανώσεις και το χάλκινο μετάλλιο στο Παγκόσμιο Γκραν Πρι Πετοσφαίρισης το 2013. Το 2018 είχε κληθεί στην εθνική Σερβίας για το Παγκόσμιο πρωτάθλημα πετοσφαίρισης γυναικών της Ιαπωνίας. 1η θέση: Πρωτάθλημα Ευρώπης: 2011 - Βελιγράδι 1η θέση: Ευρωπαϊκή Λίγκα (Σερβία): 2011 - Κωνσταντινούπολη 3η θέση: Παγκόσμιο Γκραν Πρι Πετοσφαίρισης: 2013 - Σαπόρο Κύπελλο CEV 2η θέση : : 2019 (Άλμπα Μπλαζ)Ευρωπαϊκό Κύπελλο Θριάμβου (Τσάλεντζ Καπ) 2η θέση: 2017 (Ολυμπιακός Πειραιώς) 3η θέση: 2014 (ΑΣΠΤΤ Μυλούζ)Βαλκανικό Κύπελλο 1η θέση: 2013 (Μπεσίκτας Κωνσταντινούπολης) 2 Πρωταθλήματα Ελλάδας 2015-16, 2016-17 (Ολυμπιακός Πειραιώς)1 Πρωτάθλημα Ρουμανίας 2018-19 (Άλμπα Μπλαζ)Πρωτάθλημα Σερβίας 2η Θέση: 2010-11 (Βιζούρα Βελιγραδίου) 3η Θέση: 2011-12 (Βιζούρα Βελιγραδίου) 2 Κύπελλα Ελλάδας 2016, 2017 (Ολυμπιακός Πειραιώς)1 Κύπελλο Ρουμανίας 2018-19 (Άλμπα Μπλαζ)Κύπελλο Σερβίας 2η Θέση: 2011 (Βιζούρα Βελιγραδίου) Ευρωπαϊκό Κύπελλο Θριάμβου (Τσάλεντζ Καπ) 2014: Καλύτερη υποδοχέας Κύπελλο Ελλάδας 2017: Πολυτιμότερη παίκτρια (M.V.P.) Πρωτάθλημα Ελλάδας 2019-20: Πολυτιμότερη Παίκτρια (M.V.P.) 8ης αγωνιστικής Άνα Ζιβογίνοβιτς - Ομάδες καριέρας greekvolley.eu Η Λαζάρεβιτς στον Ολυμπιακό - Στοιχεία καριέρας www.olympiacossfp.gr Άννα Ζιβογίνοβιτς - Παρουσίαση στον ιστοχώρο της CEV www.cev.eu Άννα Ζιβογίνοβιτς - Παρουσίαση στον ιστοχώρο της FIVB japan2018.fivb.com Άννα Ζιβογίνοβιτς: Ομάδες - Διακρίσεις women.volleybox.net